Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 13003

d) A Mellékletek a Szabványokkal, vagy Ajánlott Gyakorlatokkal kapcsolatos kiegészítő anyagokat tartalmazzák, vagy azok alkalmazásához útmutatóként kerültek beépítésre. A szabadalmi felelősség elutasítása Felhívjuk a figyelmet annak lehetőségére, hogy az ebben az Annex-ban lévő Szabványok és Ajánlott Gyakorlatok bizonyos elemei lehet, hogy szabadalom, vagy egyéb szellemi tulajdoni jog tárgyát képezik. Az ICAO nem vállal felelősséget, vagy kötelezettséget azért, hogy nem azonosította az ilyen jogok valamelyikét, vagy mindegyikét. Az ICAO nem foglal állást semmilyen “igényelt” találmány, vagy egyéb szellemi tulajdoni jog fennállására, érvényességére, tárgyára, vagy alkalmazhatóságára vonatkozóan, és kijelenti, hogy nincs felelőssége és kötelezettsége ennek megfelelően és erre vonatkozóan. A nyelv kiválasztása Ez az Annex négy nyelven került elfogadásra - angolul, franciául, oroszul és spanyolul. Minden egyes Szerződő Államot felkérnek, hogy ezeknek a különféle nyelvű szövegeknek az egyikét válasszák ki nemzeti felhasználásra, valamint az Egyezményben meghatározott egyéb célokból, akár a közvetlen felhasználás, akár a saját nemzeti nyelvre történő fordítás útján, és ennek megfelelően értesítsék a Szervezetet. 2007/70/II. szám Szerkesztési gyakorlat A következő gyakorlat kerül következetes alkalmazásra abból a célból, hogy az egyes állítások jogi helyzete egyetlen pillantással megállapítható legyen: a Szabványok (Standards) vékony antikva betűtípussal vannak nyomtatva; az Ajánlott Gyakorlatok (Recommended Practices) vékony dőlt betűvel vannak szedve, jogi helyzetüket az Ajánlás (Recommendation) szó jelzi; a Megjegyzések (Notes) vékony dőlt betűvel vannak szedve, jogi helyzetüket a Megjegyzés (Note) szó jelzi. A következő szerkesztési gyakorlatot követtük az előírások megfogalmazásánál: a Szabványok esetében a "kell" (shall), az Ajánlott Gyakorlatok esetében pedig a "kellene" (should) műveltető igét használtuk. Az ebben a dokumentumban alkalmazott mértékegységek megegyeznek a Nemzetközi Mértékegység Rendszerrel (SI) úgy, ahogy az a Nemzetközi Polgári Repülési Egyezmény 5. Annex-ében meghatározásra került. Ott, ahol az Annex 5 megengedi a nem-SI mértékegységek alternatív használatát, azok zárójelben feltűntetve követik az alap mértékegységet. Ahol két rendszer szerinti mértékegységek szerepelnek, nem szabad feltételezni azt, hogy az értékek egyenlők és felcserélhetők. Azt azonban el lehet fogadni, hogy a biztonság azonos szintjét lehet elérni, ha bármelyik mértékegység rendszert önállóan alkalmazzák. Ennek a dokumentumnak egy részére való bármely utalás, amely egy számmal és/vagy címmel van azonosítva, annak a résznek az összes alpontját is magába foglalja. ’A’ Táblázat: Az Annex 10 I. Kötetének módosításai Módosítás Forrás(ok) Tárgy(ak) Elfogadva Hatályba lép Alkalmazható

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes